Številka: 900-47/2016-3

Datum: 12.2.2016

# Z A P I S N I K

11. seje Sveta Četrtne skupnosti Golovec MOL, ki je bila v sredo, 10.2.2016, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 11 članov sveta.

**PRISOTNI ČLANI SVETA**: Mila Andrić, Robert Anžič, Helena Anžič, Aleš Dakić, Franjo Filipović, Brigita Kastelic, Aleš Kužnik, Igor Pigac, Zina Rodman, Denis Tatar, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **11** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 10. seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Potrditev predloga izvedbenega načrta programov in projektov ČS Golovec za izvrševanje finančnega načrta ČS Golovec za leto 2016
4. Potrditev predloga aktivnosti ČS Golovec pri izvedbi projekta Zelena prestolnica Evrope 2016
5. Razno

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 10. REDNE SEJE SVETA ČETRTNE SKUPNOSTI GOLOVEC**

Na predlog zapisnika 10. redne seje Sveta ČS Golovec ni bilo pripomb.

**SKLEP 1/11 :**

Svet ČS Golovec MOL potrjuje zapisnik 10. redne seje Sveta ČS Golovec.

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Podpredsednik Sveta in predsednik DU Štepanjsko naselje g. Franjo Filipović je članom Sveta predstavil pobudo o zagotovitvi dostopa do internetnega omrežja v pisarni društva na lokaciji Litijska 38 (soba št. 1), saj dostop do interneta potrebujejo zaradi uvedbe davčne blagajne. Predlagal je, da se na pristojne službe MOL pošlje sklep Sveta o vzpostavitvi interneta.

Predsednik Sveta dal na glasovanje:

**SKLEP 2 /11:**

**Svet ČS Golovec MOL potrjuje predlog podpredsednika Sveta g. Franja Filipovića o zagotovitvi dostopa do internetnega omrežja v pisarni Društva upokojencev Štepanjsko naselje zaradi uvedbe davčne blagajne in prosi Službo za lokalno samoupravo, da zagotovi dostop do internetnega omrežja v pisarni št.6.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

Predsednik Sveta je prisotne seznanil z vlogo, ki vsebuje prošnjo za uporabo velike dvorane na lokaciji Pot do šole 2a za namen rekreativne oz. dinamične vadbe za vse generacije, v katero bi bili vključeni krajani Hrušice, Fužin, Bizovika in Štepanjskega naselja. Vadba bi potekala enkrat tedensko, bila bi brezplačna in za vse starostne skupine. Namen vadbe je aktivno preživljanje prostega časa, krepitev telesa in izboljšanje splošnega zdravja.

Predsednik Sveta dal na glasovanje:

**SKLEP 3/11:**

**Svet ČS Golovec MOL potrjuje vlogo za brezplačno uporabo velike dvorane za namene rekreativne oz. dinamične vadbe za vse generacije in daje pozitivno mnenje za brezplačno uporabo dvorane.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

Predsednik Sveta je člane Sveta ČS Golovec seznanil z dopisom OGDP v katerem je navedena problematika namestitve proti parkirnih količkov na zelenici ob Jakčevi ulici št. 12 do 18. Zaradi parkiranih avtomobilov je namreč onemogočen dostop vozilom podjetja Snaga d.o.o., za to včasih smeti niso odvožene. V dopisu je navedena prošnja člana NO lastnikov stanovanj Jakčeva ulica št. 12-18 za namestitev količkov, ki so jo poslali na naslov OGDP, MU, MOL. V dopisu je navedeno, da se naj Svet ČS Golovec opredeli do problematike.

Člani Sveta so predlagali, da se o problematiki razpravlja na sestanku s predstavniki podjetja Snaga d.o.o. in predstavniki NO.

Član Sveta g. Igor Pigac je opozoril na razrite intervencijske poti v Štepanjskem naselju ter na globoko udarno jamo na lokaciji Prištinska 4.

Pobuda bo posredovana pristojni službi OGDP, MU, MOL.

**AD 3**

**POTRDITEV PREDLOGA IZVEDBENEGA NAČRTA PROGRAMOV IN PROJEKTOV ČS GOLOVEC ZA IZVRŠEVANJE FINANČNEGA NAČRTA ČS GOLOVEC ZA LETO 2016**

Predsednik Sveta ČS Golovec in predsednik Komisije za finance pri Svetu ČS Golovec g. Aleš Dakić je članom Sveta predstavil predlog izvedbenega načrta za izvrševanje finančnega načrta ČS Golovec za leto 2016, ki ga je Komisija za finance sprejela na svoji seji dne 3.2.2016. Na predlog izvedbenega načrta ni bilo pripomb.

Predsednik Sveta dal na glasovanje:

**SKLEP 4 /11:**

**Svet ČS Golovec MOL potrjuje predlog izvedbenega načrta za izvrševanje finančnega načrta ČS Golovec za leto 2016, ki ga je sprejela in posredovala Komisija za finance.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 4**

**POTRDITEV PREDLOGA AKTIVNOSTI ČS GOLOVEC PRI IZVEDBI PROJEKTA ZELENA PRESTOLNICA EVROPE 2016**

Predsednik Sveta je prisotnim predstavil osnutek programa ČS Golovec za izvedbo aktivnosti v času ambasadorstva ČS Golovec v projektu ZPE 2016 v mesecu aprilu 2016. Člani Sveta so se z programom aktivnosti strinjali, po potrebi se bo program dopolnjeval še do začetka ambasadorstva,

**AD 5**

**RAZNO**

Pod točko razno je predsednik Sveta seznanil z dejavnostmi, ki potekajo v okviru projekta tematski parki oziroma ureditev zelenic v Štepanjskem naselju. Projekt se je iz prvotne ideje razširil na več področij, zaradi tega je primerno, da se v projekt poskuša vključiti tudi MOL, kateremu bodo snovalci projekta samo zamisli tudi predstavili.

**S tem je bil dnevni red izčrpan in seja se je zaključila ob 18.30 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec